recursal/SuperWikiNEXT-32B huggingface dataset:
Ο **Έρικ Τέγκνερ** (*δανικά: Erik Tegner*) (Μπανγκόκ, Ταϊλάνδη, 29 Οκτωβρίου 1896 - Ρέντινγκ, Ηνωμένο Βασίλειο, 9 Σεπτεμβρίου 1965) ήταν Δανός αθλητής της αντισφαίρισης.

Πήρε μέρος στο Παγκόσμιο πρωτάθλημα σε σκληρό γήπεδο το 1920, 1921,1922, και 1923. Το 1921 Κέρδισε το Παγκόσμιο πρωτάθλημα σε κλειστό γήπεδο με συμπαίκτρια την Έλσεμπεθ Μπρεχμ, και ήταν φιναλίστ στον τελικό του διπλού των αντρών. Κέρδισε έξι πρωταθλήματα Δανίας, ένα στο μονό, ένα στο μεικτό, και τέσσερα στο διπλό. Έπαιξε το Γουίμπλετον το 1920, χάνοντας στο δεύτερο γύρο.

Με τη Δανία αγωνίστηκε στο κύπελλο Ντέιβις το 1921, 1922, 1923 και το 1924 με ρεκόρ 2 νίκες και 10 ήττες. Το 1921 ήταν στα ημιτελικά και το 1922 στα προημιτελικά του Παγκοσμίου.

Στους θερινούς Ολυμπιακούς Αγώνες του 1920 στην Αμβέρσα στο απλό αποκλείστηκε στον δεύτερο γύρο και στο διπλό μεικτό με συμπαίκτρια την Άμορι Χάνσεν ήταν τέταρτοι.

Στους θερινούς Ολυμπιακούς Αγώνες του 1924 στο Παρίσι στο απλό αποκλείστηκε στον δεύτερο γύροι. Στο διπλό με συμπαίκτη τον Έινερ Ούλριχ αποκλείστηκαν στον τρίτο γύρο και στο μεικτό με συμπαίκτρια την Ελίζαμπεθ Μπρεχμ αποκλείστηκαν στον πρώτο γύρο.

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 16688439r.
2. 1 2 3 4 5 6  «Ο Τέγκνερ στους Ολυμπιακούς αγώνες». Αρχειοθετήθηκε από το πρωτότυπο στις 2 Ιουλίου 2017. Ανακτήθηκε στις 18 Οκτωβρίου 2017.
3. 1 2  Ο Τέγκνερ στο κύπελλο Ντέιβις

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 316738032
* ISNI: 0000 0004 5099 2773
* BNF: cb16688439r (data)

 |

 |
Ο **Αϊζάια Μόρις** (Ρίτσμοντ της Βιρτζίνια, 2 Απριλίου 1969), είναι Αμερικάνος πρώην επαγγελματίας καλαθοσφαιριστής. Έχει ύψος 2,03 μέτρα και αγωνιζόταν στη θέση του Πάουερ φόργουορντ.

Σταδιοδρομία
------------

Ο Μόρις σπούδασε στο πανεπιστήμιο του Σαν Χακίντο από το 1988 ως το 1990 και μεταγράφηκε στο Άρκανσας για δύο ακόμη χρόνια, παίζοντας σε 72 παιχνίδια με μέσους όρους 8,8 πόντων και 4,5 ριμπάουντ.

Αγωνίστηκε στο ΝΒΑ τη σεζόν 1992-93, αφού επιλέχθηκε στην 37η θέση του ντραφτ από τους Μαϊάμι Χιτ και ανταλλάχθηκε στους Ντιτρόιτ Πίστονς. Σε 25 αγώνες, σημείωνε 2,2 πόντους κατά μέσο όρο και αφέθηκε ελεύθερος μετά το τέλος της χρονιάς. Την επόμενη σεζόν, φόρεσε τη φανέλα της ιταλικής Αρέσιουμ Μιλάνο, η οποία αγωνιζόταν στην Α2 κατηγορία του πρωταθλήματος.

Επέστρεψε στην πατρίδα του για να αγωνιστεί στο CBA, πριν ολοκληρώσει τη σεζόν 1994-95 στη Βενεζουέλα. Το 1995-96, αγωνίστηκε στην ισπανική Liga ACB με την ομάδα της Ουέσκα, έχοντας μέσους όρους 12,7 πόντων και 7,8 ριμπάουντ σε 18 αγώνες, πριν κλείσει τη χρονιά στη Χιλή. Συνέχισε στην Αργεντινή και τη Βενεζουέλα και το 1997-98 επέστρεψε στην Ευρώπη, φορώντας τη φανέλα του Απόλλωνα Λεμεσού.

Τη σεζόν 1998-99, έπαιξε στην Πολωνία με την Πογκόν Ρούντα Σλάσκα, κάτι που επανέλαβε και την επόμενη χρονιά, ενώ τα καλοκαίρια αγωνιζόταν για σύντομα χρονικά διαστήματα στη Βενεζουέλα. Το 2000-01, φόρεσε τη φανέλα της ΑΕΛ Λεμεσού και συνέχισε στη ρωσική Αβτοντόρ Σαρατόφ, πριν υπογράψει στον Άρη Θεσσαλονίκης τον Οκτώβριο του 2001, παραμένοντας όμως στους "κίτρινους" για μόλις τρία παιχνίδια.

Ολοκλήρωσε τη σεζόν 2001-02 στον Ερυθρό Αστέρα Βελιγραδίου και για την επόμενη χρονιά συμφώνησε με την Ένωση Νέων Αγίου Δομετίου για το κυπριακό πρωτάθλημα. Σταμάτησε το μπάσκετ το 2004, αλλά επέστρεψε στους αγωνιστικούς χώρους για να αγωνιστεί στο πρωτάθλημα του ΑΒΑ με τους Άρκανσας Αέρος το 2006-07.

Παραπομπές
----------

1. ↑  Isaiah Morris Stats | College Basketball at Sports-Reference.com
2. ↑  NBA Players: Isaiah Morris Profile and Basic Stats
3. ↑  Isaiah Morris - PF for the Detroit Pistons | FOX Sports
4. ↑  Aresium Milano in A2 dal 1988 al 1994 - Museodelbasket-milano.it
5. ↑  Isaiah Morris - The Draft Review
6. ↑  «Isaiah Morris - ACB.COM». Αρχειοθετήθηκε από το πρωτότυπο στις 14 Μαρτίου 2016. Ανακτήθηκε στις 17 Αυγούστου 2016.
7. ↑  Isaiah Samuel Morris III | Korac Cup (2000) | FIBA Europe
8. ↑  *"Αθλητικός Σύλλογος Άρης • 1914-2004"*, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση *Κέντρο Ιστορίας Δήμου Θεσσαλονίκης*, Θεσσαλονίκη 2005, ISBN 960-8734-48-7
9. ↑  KK Crvena zvezda players timeline - Histropedia[*νεκρός σύνδεσμος*]
10. ↑  Isaiah Morris, Basketball player

Πηγές
-----

* Isaiah Morris NBA Stats | Basketball-Reference.com
* Isaiah Morris Europe Stats | Basketball-Reference.com
* DraftExpressProfile: Isaiah Morris, Stats, Comparisons, and Outlook
*Παγκόσμιος Χάρτης με τον Ανταρκτικό κύκλο σε κόκκινο χρώμα.*
*Χάρτης της Ανταρκτικής με τον Ανταρκτικό κύκλο σε μπλε χρώμα.*
Στην Αστρονομία, Γεωγραφία και Ναυτιλία ως **ανταρκτικός κύκλος** ορίζεται ο επί της Γης και της ουράνιας σφαίρας παράλληλος κύκλος (ως προς τον Ισημερινό) του νοτίου ημισφαιρίου, γεωγραφικού πλάτους, (ή απόκλισης) **66** μοιρών και **33** λεπτών, ή αντίθετα που απέχει από τον Νότιο Πόλο 23° και 27' (πολική απόσταση).

Η δε σφαιρική ζώνη που περιλαμβάνεται από τον Νότιο Πόλο μέχρι το παραπάνω νότιο γεωγραφικό πλάτος ονομάζεται **Ανταρκτική ζώνη**, ή **Νότια κατεψυγμένη ζώνη**.  
 Ουσιαστικά ο Ανταρκτικός κύκλος χωρίζει την Ανταρκτική ζώνη από την Νότια Εύκρατη ζώνη της οποίας και αποτελεί τον νοτιότερο γεωγραφικό πλάτος. 
Το αξιοπερίεργο που συμβαίνει στη ζώνη αυτή, λόγω της κλίσης του άξονα της Γης, 23,5° ως προς το επίπεδο της εκλειπτικής, είναι ότι κατ΄ έτος μία ημέρα το χρόνο ο Ήλιος δεν δύει, όπου το μεσονύκτιο είναι ημέρα, ο δε Ήλιος αποκαλείται "Ήλιος του μεσονυκτίου". Τούτο δε συμβαίνει περί τις 22 Δεκεμβρίου, (Νότιο ηλιοστάσιο), αλλά και αντίθετα επί μία ημέρα ο Ήλιος δεν ανατέλλει, αυτό δε συμβαίνει περί τις 21 Ιουνίου, (Βόρειο ηλιοστάσιο). Συνέπεια των παραπάνω είναι η δύση και η ανατολή Ηλίου να επαναλαμβάνονται, θεωρητικά, μετά από 24 ώρες, αντί 12, δηλαδή 24ωρη ημέρα, 24ωρη νύκτα αντίστοιχα. Το φαινόμενο αυτό καταγράφεται στο ημερολόγιο Γεφύρας των πλοίων που κινούνται στη περιοχή συνεχίζοντας κανονικά νυκτερινό πλου, με αναγκαστική διακοπή μόνο των συνήθων εργασιών καταστρώματος.

Τέλος σημειώνεται ότι εκ της παραπάνω ονομασίας της ζώνης και ο περιλαμβανόμενος σ΄ αυτήν Νότιος Πόλος ονομάζεται επίσης Ανταρκτικός Πόλος, ή για την Ουράνια σφαίρα Ουράνιος Ανταρκτικός Πόλος. 

* Αντίθετα αυτών είναι ο Αρκτικός Κύκλος και η Αρκτική ζώνη στο Βόρειο Ημισφαίριο.

Δείτε επίσης
------------

* Ανταρκτική
* Ισημερινός
* Τροπικός του Καρκίνου
* Τροπικός του Αιγόκερω
* Αρκτικός Κύκλος

Πηγές
-----

* "Εγκυκλοπαίδεια Πάπυρος Larousse Britannica" τομ.9ος, σελ.368.

Εξωτερικοί σύνδεσμοι
--------------------

* Ανταρκτικός κύκλος org
* Χάρτης Ανταρκτικού κύκλου

|  |  |  |  |
| --- | --- | --- | --- |
| 

| π • σ • ε
Οι 5 βασικοί νοητοί κύκλοι της Γης |
| --- |
|  |
| 
* Αρκτικός κύκλος
* Τροπικός του Καρκίνου
* Ισημερινός
* Τροπικός του Αιγόκερω
* Ανταρκτικός κύκλος
 |

 |
Σύγκριση του αλφαβήτου Βιθκούτσι με τα αντίστοιχα γράμματα του αλβανικού λατινικού αλφαβήτου.
Το **αλφάβητο Βιθκούτσι**, επίσης γνωστό ως **Μπιουτακούκγιε** ή **Μπέιθα Κούκιου** από την ονομασία που εφαρμόστηκε από το γερμανό αλβανολόγο Γιόχαν Γκέοργκ φον Χαν, ήταν ένα αλφάβητο που εφευρέθηκε για τη γραφή της αλβανικής γλώσσας μεταξύ των ετών 1825 και 1845 από τον Αλβανό λόγιο Ναούμ Βετσιλάρτζι. Το αλφάβητο αναφέρεται μερικές φορές λανθασμένα με το όνομά του εφευρέτη του, όπως στο *Das Buch der Schrift* του Καρλ Φάουλμαν. Όμως, το όνομα προέρχεται από το Βιθκούτς, ένα χωριό στην περιοχή της Κορυτσάς όπου γεννήθηκε ο Βετσιλάρτζι. Το αλφάβητο ήταν ειδικά σχεδιασμένο για να είναι όσο το δυνατόν θρησκευτικά ουδέτερο, αποφεύγοντας την χρήση γραμμάτων από το ελληνικό, λατινικό ή αραβικό αλφάβητο. Είχε σχεδόν τέλεια αντιστοιχία μεταξύ γραμμάτων και φθόγγων, αλλά δεν περιείχε χαρακτήρες για τους ήχους "gj", "rr", "xh" και "zh". Το αλφάβητο δεν έλαβε εκτεταμένη χρήση λόγω του πρόωρου θανάτου του εφευρέτη και λόγω του απαγορευτικού κόστους της κοπής νέου πληκτρολογίου για το νέο αλφάβητο. Παρ'όλα αυτά, μια σειρά από έγγραφα με το αλφάβητο Βιθκούτσι δημοσιεύθηκαν στα τέλη του 19ου αιώνα. Το αλφάβητο τελικά έπεσε σε αχρηστία από τα ελληνικά, αραβικά και λατινικά αλφάβητα που σχεδιάστηκαν για να το αντικαταστήσει, με το τελευταίο να γίνεται επίσημο το 1909.

Άλλα πρωτότυπα αλφάβητα που χρησιμοποιήθηκαν για τα αλβανικά ήταν τα αλφάβητα Ελμπασάν και Τόντρι του 18ου αιώνα. Ομοίως, αυτά τα αλφάβητα απέτυχαν να δουν την παρατεταμένη διαδεδομένη χρήση.

Βιβλιογραφία
------------

* Diringer, David. (1949). The Alphabet.
* Straehle, Carolin. (1974). International journal of the sociology of language. Mouton.
* Десницкая, А. В. (1968). Албанский язык и его диалекты.
* Десницкая, А. В. (1987). Албанская литература и албанский язык.
* Elsie, Robert. (1995). The Elbasan Gospel Manuscript (Anonimi i Elbasanit), 1761, and the struggle for an original Albanian alphabet.
* Faulmann, Karl. (1880). Das Buch der Schrift.
* Skendi, Stavro. 1960. The history of the Albanian alphabet: a case of complex cultural and political development. *Südost-Forschungen: Internationale Zeitschrift für Geschichte, Kultur und Landeskunde Südosteuropas* 19:263-284.
* Trix, Frances. 1997. Alphabet conflict in the Balkans: Albanian and the congress of Monastir. *International Journal of the Sociology of Language* 128:1-23.
* Veqilharxhi, Naum. (1845). Evëtori Shqip Fort i Shkurtër.
Ο **Έρικ Μπαρν Αντρέ** (*λατινικό αλφάβητο: Eric Burn Andreae*), (Λονδίνο 4 Δεκεμβρίου 1892 - Χάμιλτον, Νέα Ζηλανδία 12 Φεβρουαρίου 1968), ήταν Βρετανός πρωταθλητής της αντισφαίρισης που εκπροσώπησε σε διεθνή τουρνουά την Αγγλία και την Ινδία.

Σπούδασε ιατρική στο Γουανγκανούι της Νέας Ζηλανδίας, κατά τον Α΄παγκόσμιο πόλεμο υπηρέτησε σαν στρατιωτικός γιατρός στον Βρετανικό στρατό στην Ινδία και το Αφγανιστάν έως το 1948 που επέστρεψε στη Νέα Ζηλανδία.

Είχε συμμετάσχει χωρίς να κερδίσει κάποιο τίτλο στο πρωτάθλημα Νέας Ζηλανδίας. Ήταν πρώτος στο απλό στο πρωτάθλημα Ινδίας το 1924 εκπροσωπώντας την Αγγλία και το 1925 την Ινδία. Το 1931 και 1932 ήταν φιναλίστ στο πρωτάθλημα του Ούταρ Πραντές (τότε United Provinces).

Με την εθνική ομάδα της Ινδίας συμμετείχε στο Κύπελλο Ντέιβις του 1925 όπου κέρδισε δύο αγώνες κι έχασε έναν, φτάνοντας με την Ινδία στα προημιτελικά όπου έχασαν από την Αυστρία με 4-0.

Παραπομπές
----------

1. 1 2 3 4 5  Eric Burn Andreae Αρχειοθετήθηκε 2014-12-14 στο Wayback Machine. ανακτήθηκε 9 Ιανουαρίου 2018, (Αγγλικά)
2. ↑  Ο Αντρέ στο κύπελλο Ντέιβις, ανακτήθηκε 9 Ιανουαρίου 2018, (Αγγλικά)
Ο **Άνταμ Μπένετ Σιφ** (αγγλικά: *Adam Bennett Schiff*, 22 Ιουνίου 1960), είναι Αμερικανός πολιτικός, δικηγόρος και συγγραφέας, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 28η περιφέρεια της Καλιφόρνιας, από τον Ιανουάριο του 2013. Υπηρέτησε για την 27η περιφέρεια του Κογκρέσου από το 2001 έως το 2003 και για την 29η περιφέρεια του Κογκρέσου από το 2003 έως το 2013. Είναι μέλος του Δημοκρατικού Κόμματος.

Από τον Ιανουάριο του 2019, διατελεί ως πρόεδρος της Επιτροπής Πληροφοριών της Βουλής των Αντιπροσώπων των Ηνωμένων Πολιτειών. Από το 2015 έως το 2019, διατέλεσε ως εξέχων μέλος της προαναφερθείσας Επιτροπής.

Προηγουμένως, υπηρέτησε ως Μέλος της πολιτειακής Γερουσίας της Καλιφόρνιας για την 21η περιφέρεια, από το 1996 έως το 2000. 

Εξελέγη πρώτη φορά στο Κογκρέσο των Ηνωμένων Πολιτειών, στις εκλογές του 2000, νικώντας τον τότε εν ενεργεία Ρεπουμπλικανό βουλευτή Τζέιμς Ρόγκαν, με ποσοστό 52,7% έναντι 43,8%. Επανεξελέγη στις εκλογές του 2002, του 2004, του 2006, του 2008, του 2010, του 2012, του 2014, του 2016, του 2018 και του 2020. Η σημερινή περιφέρεια που αντιπροσωπεύει ο Σιφ, περιλαμβάνει τμήματα από το ανατολικό Λος Άντζελες, την Πασαντίνα, το Μπέρμπανκ και το Γκλέντεϊλ.

Βιογραφία
---------

Ο Άνταμ Σιφ, γεννήθηκε τον Ιούνιο του 1960 στο Φράμινγκχαμ της Μασαχουσέτης (μια πόλη στα περίχωρα της Βοστώνης). Μεγάλωσε σε Εβραϊκή οικογένεια στο Σκότσντεϊλ της Αριζόνας και στο Άλαμο (περιοχή κοντά στο Σαν Φρανσίσκο) της Καλιφόρνιας. Αποφοίτησε από το Λύκειο "Monte Vista High School" στο Ντάνβιλ της Καλιφόρνιας το 1978. 

Σπούδασε Πολιτικές Επιστήμες στο Πανεπιστήμιο Στάνφορντ και έλαβε πτυχίο (BA) το 1982 με διάκριση. Κατόπιν, σπούδασε Νομική στο Πανεπιστήμιο Χάρβαρντ, λαμβάνοντας πτυχίο (JD) το 1985 με διάκριση.

#### Προσωπική ζωή

Ο Σιφ, είναι παντρεμένος με την κοινωνική λειτουργό Ιβ Σάντερσον από το 1995, με την οποία έχουν αποκτήσει μαζί 2 παιδιά. Διαμένουν στο Μπέρμπανκ της Καλιφόρνιας.

Παραπομπές
----------

1. ↑  «About Adam». *schiff.house.gov* (στα Αγγλικά). Ανακτήθηκε στις 16 Μαρτίου 2022.
2. ↑  «Rep. Adam Schiff - D California, 28th, In Office - Biography | LegiStorm». *www.legistorm.com* (στα Αγγλικά). Ανακτήθηκε στις 16 Μαρτίου 2022.
3. ↑  «United States House of Representatives Committee on Intelligence (Permanent Select)». *Ballotpedia* (στα Αγγλικά). Ανακτήθηκε στις 16 Μαρτίου 2022.
4. ↑  «Adam Schiff». *Ballotpedia* (στα Αγγλικά). Ανακτήθηκε στις 16 Μαρτίου 2022.
5. ↑
6. ↑  «SCHIFF, Adam | US House of Representatives: History, Art & Archives». *history.house.gov* (στα Αγγλικά). Ανακτήθηκε στις 16 Μαρτίου 2022.
7. ↑  «The Voter's Self Defense System». *Vote Smart*. Ανακτήθηκε στις 16 Μαρτίου 2022.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 31310919
* LCCN: n98045964
* ISNI: 0000 0000 3802 3815
* GND: 1250779189
* BIBSYS: 1634286305490
* US Congress: S001150

 |

 |
Ο **Έρικ Μέγιερ** είναι κιθαρίστας της thrash metal μουσικής σκηνής, γνωστότερος ως μέλος του συγκροτήματος Dark Angel.

Καριέρα
-------

Ο Μέγιερ γεννήθηκε στις 23 Αυγούστου του 1966 στο Λονγκ Μπιτς της Καλιφόρνια και μαθήτευσε στο "Downey High School" του Λος Άντζελες. Εκεί γνώρισε τον Τζιμ Ντάρκιν, τον Ντον Ντότι και τον Ρομπ Γιαν, με τους οποίους συνεργάστηκε στους Dark Angel.

Στους Dark Angel εντάχθηκε το 1984, συμμετέχοντας συνθετικά σε όλα τα τραγούδια του πρώτου τους δίσκου, "*We Have Arrived*". Δύο χρόνια μετά το πρώτο τους άλμπουμ ακολούθησε το "*Darkness Descends*", ένας από τους σημαντικότερους δίσκους του thrash metal με το συγκρότημα να περιοδεύει μαζί με μεγάλα ονόματα του χέβι μέταλ όπως οι Motörhead και οι Megadeth. Ακολούθησαν τα άλμπουμ "*Leave Scars*" (1989) και "*Time Does Not Heal*" (1991) όπως και το ζωντανά ηχογραφημένο "*Live Scars*", πριν το συγκρότημα διαλυθεί.

Μετά τη διάλυση των Dark Angel, ο Μέγιερ μαζί με τον τραγουδιστή Ρον Ράινχαρτ σχημάτισαν τους Hunger με τη συμμετοχή του μπασίστα Γκρεγκ Ρο και του ντράμερ Ρ. Ντ. Ντέιβις. Οι Hunger ηχογράφησαν ένα ντέμο, το 1993, για να διαλυθούν λίγο αργότερα.

Ο Μέγιερ συμμετείχε ως γκεστ στο "*The Rotten Ways of Human Misery*" των Blackthorn, ενώ έκανε και την παραγωγή του δίσκου. Το 1994, έκανε την παραγωγή και μίξη του "*F.A.L.*" των μεξικανών Pactum, όπως και του "*Cronicas de Dolor*" των, επίσης μεξικανών Transmetal.

Τον Σεπτέμβριο του 2013, ανακοινώθηκε η δεύτερη επανένωση των Dark Angel, χωρίς τον Μέγιερ στη σύνθεση τους. Ένα μήνα αργότερα, δημοσιεύθηκε βίντεο που έδειχνε το συγκρότημα να κάνει πρόβα με τον Μέγιερ, πλέον, να έχει ενταχθεί και να περιοδεύει μαζί τους το 2014.

Δισκογραφία
-----------

|  |  |
| --- | --- |
| με τους Dark Angel
* *We Have Arrived* (1984)
* *Darkness Descends* (1986)
* *Leave Scars* (1989)
* *Live Scars* (1990)
* *Time Does Not Heal* (1991)
 | Άλλες συμμετοχές
* Blackthorn - *The Rotten Ways of Human Misery* (1992)
* Hunger - *The Official Demo Series Vol. 1* (1999)
 |

Πηγές
-----

* Dark Angel - Whiplash
* Eric Meyer - Encyclopaedia Metallum: The Metal Archives
* BBC Music Αρχειοθετήθηκε 2013-07-06 at Archive.is

  


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Dark Angel |
| --- |
|  |
| 
* **Τζιμ Ντάρκιν**
* **Έρικ Μέγιερ**
* **Τζην Χόγκλαν**
* **Μάικ Γκονζάλεζ**
* **Ρον Ράινχαρτ**

* Ντον Ντότι
* Ρομπ Γιαν
* Μάικ Αντράντε
* Τζακ Σβαρτζ
* Λι Ράους
* Μπομπ Γκούρλεϊ
* Τζάστιν Μαν
* Μπρετ Έρικσεν
* Κρις ΜακΚάρθι
* Ντάνιελ Ουίλιαμς
 |
|  |
| Ηχογραφήσεις σε στούντιο | 
* *We Have Arrived* (1984)
* *Darkness Descends* (1986)
* *Leave Scars* (1989)
* *Time Does Not Heal* (1991)
 |
|  |
| Ζωντανές ηχογραφήσεις | 
*Live Scars* (1990) |
|  |
| Συλλογές | 
*Decade of Chaos: The Best of Dark Angel* (1992) |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 313490924
* **Europeana**: agent/base/97859
* ISNI: 0000 0004 4537 3644
* MusicBrainz: d7f667d1-298d-4259-8712-54ba3e81947a

 |

 |
Οι **1οι Βαλκανικοί Αγώνες καλαθοσφαίρισης** διεξήχθησαν από τις **12-16 Αυγούστου 1959** στο Βουκουρέστι, Ρουμανίας. Μετείχαν τέσσερις χώρες και νικήτρια αναδείχθηκε η Βουλγαρία. Εκτός συναγωνισμού οι διοργανωτές Ρουμάνοι συμμετείχαν και με την Εθνική ομάδα εφήβων, με τα αποτελέσματα της να μην υπολογίζονται στην επίσημη κατάταξη.

Μεταλλιούχοι
------------

| Κατηγορία
 
  | Χρυσό
 
  | Αργυρό
 
  | Χάλκινο |
| --- | --- | --- | --- |
| Ανδρών |  Βουλγαρία |  Γιουγκοσλαβία |  Ρουμανία |

Τα αποτελέσματα
---------------

12.08 Ρουμανία-Ρουμανία νέοι 80-36 (42-14)
  

12.08 Γιουγκοσλαβία-Αλβανία 88-31 (48-11)
  

13.08 Ρουμανία-Αλβανία 98-23 (49-11)
  

13.08 Βουλγαρία-Ρουμανία νέοι 84-65 (47-30)
  

14.08 Βουλγαρία-Αλβανία 84-48 (45-18)
  

14.08 Γιουγκοσλαβία-Ρουμανία 85-78 (45-37)
  

15.08 Ρουμανία νέοι-Αλβανία 71-31 (38-17)
  

15.08 Βουλγαρία-Γιουγκοσλαβία 64-56 (32-19)
  

16.08 Γιουγκοσλαβία-Ρουμανία νέοι 83-41 (35-16)
  

16.08 Ρουμανία-Βουλγαρία 68-65 (31-36)

Η βαθμολογία
------------

| Θέση | Ομάδα | ΑΓ | Ν | Η | ΠΥ | ΠΚ | ΔΙΑΦ |
| --- | --- | --- | --- | --- | --- | --- | --- |
| 1 | Βουλγαρία Βουλγαρία  | 4 | 3 | 1 | 297 | 237 | +60 |
| 2 | Σοσιαλιστική Ομοσπονδιακή Δημοκρατία της Γιουγκοσλαβίας Γιουγκοσλαβία  | 4 | 3 | 1 | 312 | 214 | +98 |
| 3 |  Ρουμανία | 4 | 3 | 1 | 324 | 209 | +115 |
| 4 |  Ρουμανία (νέοι) | 4 | 1 | 3 | 213 | 278 | -65 |
| 5 | Αλβανία Αλβανία  | 4 | 0 | 4 | 133 | 341 | -208 |
|

Ρόστερ
------

Βουλγαρία Βουλγαρία  (coach Nikola Kolev)
Mirchev, Neichev, Savov, Popov, Pencev, Djondjorov, Raşkov, Gyaurov, Stoianov, Kolarov, Tsvetkov, Atanasov.
  

Σοσιαλιστική Ομοσπονδιακή Δημοκρατία της Γιουγκοσλαβίας Γιουγκοσλαβία  (coach Aleksandar Nikolić)
Kandus, Dragojlović, Nikolić, Troskot, B. Radović, Minja, Kristančič, Gjergja, R. Radović, Gordić, Jelnikar, Đurić. 
  

 Ρουμανία (coach Constantin Herold) 
Nedef, Niculescu, Nováček, Naghy, C. Popescu, Nedelea, Nosievici, Hoffman, Dinescu, Vizi, Caragheorghe, Popa.
  

 Ρουμανία (Ρουμανία νέοι) (coach V. Popescu)
Gr. Costescu, Balint, Frantz, Zereleş, Cordier, Păun, Toth, Mittelman, Tursugian, Giurgiu, Predulea, Răduţ, Dundescu.
  

Αλβανία Αλβανία  (Προπονητής Naim Pilku)
Meka, Kona, Qirici, Përmeti, Hercek, Lleshi, Muzarku, Llalla, Murzaku, Greva.

Εξωτερικοί σύνδεσμοι
--------------------

* Τι έγινε στις 20 προηγούμενες βαλκανιάδες - Αθλητική Ηχώ 14/9/1979, σελ.5[*νεκρός σύνδεσμος*]
* 
* 
* Αρχειοθετήθηκε 2019-11-14 στο Wayback Machine.
*

Πηγές
-----

* Milivoje Karalejić, Saša Jakovljević, Žarko Kandić, Vladimir Stanković, Milan Tasić, Ivica Mihajlović.  *Košarkaška enciklopedija 1946-2000 : muške reprezentacije (2001)* (ISBN 978-86-82989-03-5)
Η Β΄ Οικουμενική Σύνοδος απέκρουσε κατά κύριο λόγο τις αρειανικές κακοδοξίες για τη φυσική θεότητα του Χριστού και δεν έδειξε ιδιαίτερη ευαισθησία στο ζήτημα της ανθρωπότητας Του. 

Εκείνος που αντιμετώπισε το ζήτημα της πληρότητας της ανθρωπότητας του Ιησού Χριστού ήταν ο Απολινάριος Λαοδικείας. Ως επίσκοπος Λαοδικείας της Συρίας συνδέθηκε φιλικά σχεδόν με όλους τους μεγάλους Πατέρες και Εκκλησιαστικούς συγγραφείς του Δ΄ αιώνα, οι οποίοι όχι μόνο τον τιμούσαν ως πρόσωπο αλλά και επηρεάστηκαν από το θεολογικό του έργο ή τους αντιαιρετικούς αγώνες του. 

Το συγγραφικό του έργο υπήρξε σημαντικό, αλλά η καταδίκη της διδασκαλίας του δεν επέτρεψε τη διάσωσή του.

Η διδασκαλία του απολιναρισμού διαμορφώθηκε, ώστε να αντιμετωπίσει τους ακραίους αρειανόφρονες, που υποστήριζαν πως ο Λόγος του Θεού προσέλαβε μόνο ανθρώπινο σώμα χωρίς ψυχή, εφόσον τη θέση της ψυχής κατέλαβε ο Λόγος του Θεού. Ο Απολινάριος χρησιμοποίησε ώστε να τους αντιμετωπίσει, όπως εκείνοι, φιλοσοφικές κατηγορίες και αναζήτησε λύσεις στους νεοπλατωνικούς. Έτσι, η διδασκαλία διατυπώθηκε ως εξής: 

> *Ο Υιός και Λόγος του Θεού κατά την ενανθρώπηση προσέλαβε μόνο το σώμα και την άλογη ψυχή του ανθρώπου, την θέση της λογικής ψυχής του κατέλαβε ο Λόγος του Θεού.*
> 
> 

Η διδασκαλία αυτή τελικώς καταδικάστηκε από την Β' Οικουμενική Σύνοδο.
Η **Αγία Μαργαρίτα** ήταν ηγουμένη στην Ιερά Μονή Αγίου Ιωάννου Προδρόμου στην πόλη Μενζελίνσκ της Ρωσίας.

Βιογραφία
---------

Είχε ελληνική καταγωγή και οργάνωσε το μοναστήρι της κατά τα πρότυπα των παλαιών μοναστηριών της Ελλάδος. Επί των ημερών της, το μοναστήρι παρουσίασε ιδιαίτερη πνευματική άνθιση. Διακρινόταν για τη μόρφωση, τη σύνεση αλλά και την αυστηρή ασκητική ζωή, την οποία με την καθοδήγηση της ακολουθούσαν και οι μοναχές. Το μοναστήρι είχε φυτείες με οπωροφόρα δένδρα, λαχανόκηπους, εργαστήρια εικόνων, χρυσοκεντήματος και φωτογραφίας. 

Όταν τον Σεπτέμβριο του 1918, τα ''λευκά'' στρατεύματα έφυγαν από την περιοχή του Καζάν, η γερόντισσα Μαργαρίτα, φοβούμενη τους Μπολσεβίκους τα ακολούθησε με τους άλλους πρόσφυγες. Ο Άγιος Νικόλαος όμως εμφανίστηκε στον ύπνο της και της είπε: ''Γιατί φεύγεις από τον στέφανό σου;''. Η Γερόντισσα επέστρεψε στο Μοναστήρι και ετοίμασε τα της κηδείας της. Την επομένη, κατά τη διάρκεια της Θείας Λειτουργίας, οι επαναστάτες την συνέλαβαν, την έσυραν στην πόρτα του Ναού και την εκτέλεσαν. Η μνήμη της τιμάται την 25η Ιανουαρίου.

Πηγές
-----

1. ↑  «Η Αγία Μαργαρίτα η Νέα Οσιομάρτυς». *Ορθόδοξος Συναξαριστής*.
Συντεταγμένες: 41°6′57.2″N 20°5′31.2″E﻿ / ﻿41.115889°N 20.092000°E﻿ / 41.115889; 20.092000

Η **Αρένα Ελμπασάν** (αλβανικά: *Elbasan Arena*), παλαιότερα γνωστή ως **Στάδιο Ρούζντι Μπιζούτα** (αλβανικά: *Ruzhdi Bizhuta*) είναι στάδιο πολλαπλών χρήσεων στο Ελμπασάν της Αλβανίας. Η κατασκευή του γηπέδου ολοκληρώθηκε το 1967 και έκτοτε είναι η έδρα της ΚΦ Ελμπασάνι. Το γήπεδο ήταν υπό ανακατασκευή και εγκαινιάστηκε επίσημα στις 8 Οκτωβρίου 2014, εγκαίρως για τον αγώνα εναντίον της Δανίας για τους προκριματικούς του Ευρωπαϊκού Πρωταθλήματος 2016, με συνολική χωρητικότητα 12.800 θεατές, καθιστώντας το το 2ο μεγαλύτερο στην Αλβανία, μετά το Στάδιο Λόρο Μπορίτσι στη Σκόδρα.

Ιστορία
-------

Η Αρένα Ελμπασάν άνοιξε για πρώτη φορά το 1967 με το όνομα Στάδιο Ρούζντι Μπιζούτα, ο οποίος ήταν ένας από τους πιο διάσημους παίκτες της ΚΦ Ελμπασάνι. Κατασκευάστηκε τη δεκαετία του 1960 και χτίστηκε για να αντικαταστήσει το πρώην γήπεδο του συλλόγου, το οποίο σιγά σιγά γινόταν ένα σύνολο ξεπερασμένων εγκαταστάσεων.

Για την πλειοψηφία της ιστορίας του Ρούζντι Μπιζούτα, το γήπεδο χρησιμοποιήθηκε αποκλειστικά από την ΚΦ Ελμπασάνι, αλλά τον Ιανουάριο του 2014 ανακοινώθηκε ότι το γήπεδο θα φιλοξενήσει τους αγώνες προκριματικών της Αλβανίας για το Ευρωπαϊκό Πρωτάθλημα 2016. Αυτή η απόφαση ελήφθη από την Αλβανική Ομοσπονδία Ποδοσφαίρου για να επιτρέψει στο συνηθισμένο εθνικό στάδιο Κεμάλ Σταφά να υποβληθεί σε εκτεταμένες εργασίες ανακαίνισης.

### Ανακαίνιση του 2014

Προτού η Αρένα Ελμπασάν να μπορούσε να φιλοξενήσει τους αγώνες, ωστόσο, θα έπρεπε να υποβληθεί σε ανακαίνιση, όπου συνολικά πάνω από 5,5 εκατομμύρια ευρώ επενδύθηκαν στο γήπεδο. Οι εργασίες για την αναβάθμιση του σταδίου στα απαιτούμενα πρότυπα της UEFA ξεκίνησαν τον Φεβρουάριο του 2014 και ολοκληρώθηκαν 7 μήνες αργότερα, τον Οκτώβριο.

 Πανηγυρισμοί στην Αρένα Ελμπασάν.
Πραγματοποιήθηκαν πολλές βελτιώσεις στο γήπεδο, συμπεριλαμβανομένης της εγκατάστασης νέων προβολέων, 12.500 νέων πλαστικών καθισμάτων, νέων αποδυτηρίων, χώρων καθισμάτων παραγόντων, νέων πινάκων βαθμολογίας και το κορυφαίο όλων, δημιουργήθηκε μια ολοκαίνουργια επιφάνεια αγώνα.

Το γήπεδο άνοιξε ξανά στις 8 Οκτωβρίου όταν η Αλβανία φιλοξένησε τη Δανία για το δεύτερο προκριματικό αγώνα της εκστρατείας. Έπαιξε μπροστά σε ένα κατάμεστο γήπεδο με 12.800 θεατές (ρεκόρ μέχρι σήμερα), όπου η Αλβανία έφερε ισοπαλία με 1-1 έναντι της καλύτερης αντιπάλου της.

### Εγκαίνια

Η τελετή έναρξης του σταδίου πραγματοποιήθηκε στις 11 Οκτωβρίου 2014, με έναν ιστορικό αγώνα εναντίον της Δανίας. Παίζοντας για πρώτη φορά στην πρόσφατα ανακαινισμένη Αρένα Ελμπασάν, οι οικοδεσπότες πήραν το προβάδισμα στο 38ο λεπτό με τον Ερμίρ Λενιάνι, αλλά η Δανία ισοφάρισε στο 81ο λεπτό με τον Λάσε Βίμπε.

Παραπομπές
----------

1. ↑  «Worldstadiums.com». Αρχειοθετήθηκε από το πρωτότυπο στις 24 Σεπτεμβρίου 2019. Ανακτήθηκε στις 24 Δεκεμβρίου 2020.
2. ↑ . Albanian Construction Portal .  Missing or empty `|title=` (βοήθεια)
3. ↑ . .
4. ↑  «Archived copy». Αλαβνική Ομοσπονδία Ποδοσφαίρου. Αρχειοθετήθηκε από το πρωτότυπο στις 16 Δεκεμβρίου 2017. Ανακτήθηκε στις 26 Ιουνίου 2016.
Το βασίλειο της Δαλματίας (νούμερο 5) στον χάρτη της Αυστροουγγαρίας
Το **Βασίλειο της Δαλματίας** ήταν ένα από τα συστατικά βασίλεια - κράτη της Αυστριακής Αυτοκρατορίας και διοικητική διαίρεση της Αυστροουγγαρίας. Υφίστατο από το 1815 έως το 1918, οπότε τα εδάφη του ενώθηκαν με το Βασίλειο Σέρβων, Κροατών και Σλοβένων. Περιλάμβανε εδάφη της σημερινής Κροατίας και Σερβίας και ως πρωτεύουσα είχε την πόλη Ζαντάρ.

Ιστορία
-------

Το Βασίλειο της Δαλματίας σχηματίστηκε σε εδάφη που κατέκτησαν οι Αψβούργοι από την Γαλλική αυτοκρατορία το 1815. Το βασιλείου παρέμεινε μέρος της μοναρχίας των Αψβούργων ως ειδική μονάδα έως το 1918 όπου η μεγαλύτερη επικράτεια του, εκτός από Ζαντάρ και το νησί Lastovo, έγινε μέρος του κράτους των Κροατών Σλοβένων και Σέρβων, αργότερα, το Βασίλειο των Σέρβων, Κροατών και Σλοβένων, το 1929 μετονομάστηκε σε Βασίλειο της Γιουγκοσλαβίας.

Πηγές
-----

* *Istorija Jugoslavije*, I. Božić, S. Ćirković, M. Ekmečić, V. Dedijer, Prosveta, Beograd 1972.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Kraljevina Dalmacija  της Σερβικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Αρέθουσα** ήταν αρχαία ελληνική πόλη στην Αραβία. 

Η μοναδική αναφορά για την πόλη γίνεται από τον Πλίνιο τον Πρεσβύτερο (βιβλίο 6, 159), στην βορειοδυτική μάλλον Αραβία. Πολύ πιθανόν να ιδρύθηκε από τον επίτροπο του Αντιόχου Δ΄ Νουμήνιο' που ναυμάχησε νικηφόρα τους Πέρσες στο στενό του Ορμούζ. Ίσως να έφερε αποίκους από τη συριακή Αρέθουσα. Ωστόσο ο ερευνητής Kiepert υποθέτει ότι ο Πλίνιος εσφαλμένα αναφέρθηκε στις συριακές πόλεις (Αρέθουσα, Λάρισα και Χαλκίς στην κοιλάδα του Ορόντη), συγχέοντας κάπως τα πράγματα. Πάντως η Αρέθουσα εξαφανίστηκε νωρίς, λόγω των πολέμων. 

Άγνωστη η σημερινή της τοποθεσία. Ωστόσο ο ερευνητής William Tarn, την τοποθετούσε στα δυτικά του ποταμού Ευφράτη μεταξύ των πόλεων του σημερινού Ιράκ Μπάσρα και Νασιρίγιας. Πράγματι στα μέρη αυτά υπάρχει σήμερα η πόλη Al Haritha του Ιράκ που δεν αποκλείεται να είναι παραφθορά του ελληνιστικού Αρέθουσα.

Παραπομπές
----------

1. ↑  oppidum Ampelome, colonia Milesiorum, Athrida oppidum, Calingi, quorum Mariba oppidum significat dominos omnium, oppida Pallon, Murannimal iuxta flumen, per quod Euphraten emergere putant, gentes Agraei, Ammoni, oppidum Athenae, Caunaravi, quod significat ditissimos armento, Chorranitae, Cesani, Choani. fuerunt et Graeca oppida **Arethusa**, Larisa, Chalcis, deleta variis bellis.
2. ↑  The Hellenistic Settlements in the East from Armenia and Mesopotamia to Bactria and India του Getzel Cohen

Πηγές
-----

* Johann Gustav Droysen *Ιστορία των Επιγόνων του Μεγάλου Αλεξάνδρου*, εκδ. ελεύθερη σκέψις.
Η **Έρισσος** ή **Έρισος** (ή και **Έρυσσος**, **Ερισσός**) είναι ορεινή χερσονησοειδής προεξοχή που αποτελεί το βόρειο τμήμα της νήσου Κεφαλονιάς, με μήκος 17 και μέγιστο πλάτος 9 χιλιόμετρα. Το νότιο άκρο της ορίζεται από τον άξονα της κοιλάδας που αρχίζει από τα Διβαράτα και καταλήγει στην Αγία Ευφημία, μήκους σε ευθεία γραμμή από ακτή σε ακτή 7 χιλιομέτρων. Στη βόρεια πλευρά της κοιλάδας αυτής υψώνεται το Όρος Καλό, του οποίου η κορυφή είναι και το υψηλότερο σημείο της Ερίσσου (υψόμετρο 901 μέτρα). Προς βορρά η χερσόνησος καταλήγει στα ακρωτήρια Δαφνούδι και Βλιώτης, με το δεύτερο να αποτελεί το βορειότερο σημείο της νήσου Κεφαλονιάς. Η Έρισσος παρουσιάζει πολλές αλλά μικρές κατατμήσεις, δημιουργώντας ορμίσκους, όπως του Φισκάρδου, της Αγίας Σοφίας και της Άσου, όπου ξεχωρίζει η μικρή «υποχερσόνησος» της Άσου με το φρούριο της Άσου. Η ανατολική ακτή της Ερίσσου αντιστοιχεί στο Στενό της Ιθάκης μεταξύ Κεφαλονιάς και Ιθάκης, ενώ η δυτική πλευρά της βρέχεται από το ανοικτό Ιόνιο Πέλαγος και στα νότια από τον Κόλπο Μύρτου της Κεφαλονιάς.

Η Έρισος έπαθε τις λιγότερες καταστροφές από τους σεισμούς της Κεφαλονιάς του 1953 σε σχέση με τα άλλα μέρη του νησιού. Διοικητικά, αποτελούσε ομώνυμο δήμο με το Σχέδιο «Καποδίστριας» τα έτη 1999-2010, ενώ σήμερα περικλείει ολόκληρη τη Δημοτική Ενότητα Ερίσου και μέρος της Δημοτικής Ενότητας Πυλαρέων (τοπικές κοινότητες Αγίας Ευφημίας και Διβαράτων).

Πηγές
-----

* Το λήμμα «Ερισσός» στη *Νέα Ελληνική Εγκυκλοπαίδεια* «Χάρη Πάτση», τόμος 12, σελ. 687
Συντεταγμένες: 51°57′22″N 15°31′26″E﻿ / ﻿51.95611°N 15.52389°E﻿ / 51.95611; 15.52389

Η **Αρένα Ζιελόνα Γκούρα**, ή **Αθλητικό Κέντρο Ζιελόνα Γκούρα** (πολωνικά: *Centrum Rekreacyjno-Sportowe w Zielonej Górze*), είναι κλειστή αρένα αθλημάτων πολλαπλών χρήσεων που βρίσκεται στη Ζιελόνα Γκούρα της Πολωνίας.

Η αρένα μπορεί να χρησιμοποιηθεί για αγώνες καλαθοσφαίρισης, χειροσφαίρισης, ποδοσφαίρου σάλας, πετοσφαίρισης και πολιτιστικές και ψυχαγωγικές εκδηλώσεις. Η χωρητικότητα της αρένας για αγώνες καλαθοσφαίρισης είναι 6.080, εκ των οποίων 5.080 θέσεις είναι μόνιμες και 1.000 θέσεις είναι ανασυρόμενες. Είναι η έδρα της επαγγελματικής ομάδας καλαθοσφαίρισης Μπάσκετ Ζιελόνα Γκούρα.

Παραπομπές
----------

1. ↑  BasketZG.pl Arena.

Εξωτερικοί σύνδεσμοι
--------------------

* Ιστότοπος αρένας της Μπάσκετ Ζιελόνα Γκούρα (πολωνικά)
* Αθλητικό Κέντρο Ζιελόνα Γκούρα, εικόνα από το εσωτερικό
**Αριθμητικά** είναι ο τίτλος μαθηματικής διατριβής του έλληνα μαθηματικού Διόφαντου Αλεξανδρέα. Πιστεύεται αρχικά περιλάμβανε 13 βιβλία, ωστόσο μόνο έξι χειρόγραφα βιβλία έχουν διασωθεί στα ελληνικά και άλλα τέσσερα στα αραβικά. Αυτά τα δέκα βιβλία περιλαμβάνουν μια συλλογή περίπου 300 αλγεβρικών εξισώσεων  μαζί με μεθόδους για την εξεύρεση λύσης σε καθεμία από αυτές.  Εξισώσεις αυτού του είδους αποκαλούνται διεθνώς διοφαντικές εξισώσεις. Οι εξισώσεις αυτές ήταν η αφετηρία για τον Πιερ Φερμά να εκφράσει το τελευταίο του θεώρημα που εικάζει ότι a^{n}+b^{n}=c^{n} και {\displaystyle n\geq 3}, δεν έχει λύση όταν {\displaystyle a,b,c\in \mathbb {N} }.

Παραπομπές
----------

1. ↑  *Introduction to Diophantine Equations* (PDF). Birkhäuser Boston. σελίδες vii. ISBN 978-0-8176-4548-9. Αρχειοθετήθηκε από το πρωτότυπο (PDF) στις 6 Ιουνίου 2020. Ανακτήθηκε στις 6 Ιουνίου 2020.
2. ↑  *A History of Mathematics*. Wiley, J. ISBN 978-0-470-52548-7.
Ο **Αγαθαρχίδας** (5ος αι. π.Χ.) ήταν Κορίνθιος στρατηγός. Έδρασε κατά το τρίτο έτος του Πελοποννησιακού Πολέμου (καλοκαίρι 429 π.Χ.), ως διοικητής του πελοποννησιακού στόλου. Ο κύριος αντίπαλος του, στην ιστορική αυτή μάχη, ήταν ο στρατηγός Φορμίων ο Αθηναίος.

Ο Αγαθαρχίδας ήταν βέβαιος για την έκβαση της μάχης και έκλεισε τα αθηναϊκά πλοία μέσα σε στενό κλοιό, αλλά δεν υπολόγισε το στρατηγικό σχέδιο του αντιπάλου του, ο οποίος, προβλέποντας μεγάλη θαλασσοταραχή, ανάγκασε τους Κορίνθιους, με διάφορους τρόπους να παραμείνουν στο ίδιο σημείο. Τα πλοία των Κορινθίων ήταν μεγάλα και βαριά, και στην πρώτη αναταραχή, σίγουρα θα βρισκόντουσαν σε πλήρη σύγχυση, έλεγε, ο Φορμίων. Όπως κι έγινε, αφού ο Αγαθαρχίδας, τελικά, έχασε τη μάχη.

Ο Θουκυδίδης αναφέρει χαρακτηριστικά για τη μάχη:

*«Μόλις λοιπόν εφύσησεν ο αέρας, τα πελοποννησιακά πλοία,[...] έπιπταν το ένα πλοίο εναντίον του άλλου [...] και ο Φορμίων έδωσε το σήμα της αντεπιθέσεως.»*

Παραπομπές
----------

1. 1 2 3  *Νεώτερον Εγκυκλοπαιδικόν Λεξικόν "ΗΛΙΟΥ",* τόμος 1 (σελ. 134,135)
2. ↑  *Νέα Δομή*, τόμος 1. (σελ. 51)
Η **Ασπασία** (4ος. αιώνας μ.Χ.) ήταν (πιθανώς) Ελληνίδα που εργάστηκε στον τομέα της γυναικολογίας και της μαιευτικής. Δεν πρέπει να συγχέεται με την Ασπασία από τη Μίλητο.

Έργο
----

Δεν υπάρχουν διαθέσιμα έργα για τη ζωή της *Ασπασίας.* Στα τέλη του 6ου αιώνα μ.Χ. ο Αέτιος ο Αμιδηνός παρουσίασε το ιατρικό της έργο στη συλλογή του. Το 16ο βιβλίο του που συνοψίζει τη γνώση της γυναικολογίας και της μαιευτικής περιέχει δεκατέσσερα κεφάλαια από την Ασπασία, τα οποία είτε αποτελούν αντιγραφή του έργου της είτε περιγραφή του.

Σύμφωνα με τον Αέτιο τον Αμιδηνό, η Ασπασία ασχολήθηκε με την ανάπτυξη και εφαρμογή αλοιφών και επιθεμάτων αλλά και πραγματοποίησε εγχειρήσεις στην ειδικότητά της. Επίσης αναφέρει επι λέξει τις οδηγίες τις για μαίες σχετικά με την αντιμετώπιση της αντιστροφής της μήτρας.

Παραπομπές
----------

1. 1 2 3  Τσούκαλας Γρηγόριος; Σγκάντζος Μάρκος (2016). «Ασπασία και Κλεοπάτρα Μετροδώρα, Δύο Μεγάλες Γυναικείες Γιατροί - Χειρουργοί στην Πρώιμη Βυζαντινή Εποχή» (pdf). *Journal of Universal Surgery* **4** (3): 55. doi:10.21767/2254-6758.100055. ISSN 2254-6758. .

Βιβλιογραφία
------------

* Renate Strohmeyer: *Λεξικό των φυσικών επιστημόνων και γυναικών της Ευρώπης*. Verlag Harri Deutsch, ISBN 3-8171-1567-9, σελ. 27
* Τσούκαλας Γρηγόριος, Σγκάντζος Μάρκος: *Ασπασία και Κλεοπάτρα Μετροδώρα, Δύο Μεγάλες Γυναικείες Γιατροί - Χειρουργοί στην Πρώιμη Βυζαντινή Εποχή.* Σε: *Εφημερίδα της καθολικής χειρουργικής.* Τόμος 4, αριθμός 3, 2016, σελ. 55, doi ( PDF).
Η **Αρένα Μπισκάγια** (βασκικά: *Bizkaia Arena*) είναι κλειστή αρένα στο Μπαρακάλντο του Μείζονος Μπιλμπάο. Είναι η μεγαλύτερη αίθουσα πολλαπλών χρήσεων στην Ισπανία, καθώς μπορεί να φιλοξενήσει έως 26.000 άτομα και 15.414 για αθλήματα εσωτερικού χώρου. Η αρένα είναι μέρος του συγκροτήματος του Εκθεσιακού Κέντρου του Μπιλμπάο (BEC), του Εκθεσιακού και Συνεδριακού Κέντρου του Μπιλμπάο και της Μπισκάγια, η οποία εγκαινιάστηκε τον Απρίλιο του 2004.

Ο χώρος φιλοξενεί τακτικά αγώνες καλαθοσφαίρισης, για τους οποίους έχει χωρητικότητα 15.414 θεατών. Ήταν ένα από τα έξι γήπεδα που χρησιμοποιήθηκαν για το Παγκόσμιο Κύπελλο Καλαθοσφαίρισης του 2014, που διοργανώθηκε από την Ισπανία. Η αρένα φιλοξένησε τα ετήσια MTV Europe Music Awards το 2018, καθώς τα βραβεία φιλοξενήθηκαν στην Ισπανία για τρίτη φορά και για πρώτη φορά στο Μπιλμπάο.

Ιστορία
-------

Η αρένα χρησιμοποιήθηκε ως η έδρα της ομάδας καλαθοσφαίρισης Μπιλμπάο Μπασκέτ κατά τη διάρκεια της σεζόν 2009-10. Σε άλλες σεζόν, περιστασιακά έχει χρησιμοποιηθεί για τους πιο εμπορικούς αγώνες της. Φιλοξένησε το Final 8 του Κυπέλλου Ισπανίας 2010.

Ο χώρος φιλοξένησε έναν αγώνα προετοιμασίας μεταξύ της Μπιλμπάο Μπασκέτ και των Φιλαδέλφεια 76ερς του ΝΒΑ. Αρκετές διεθνείς ποπ και ροκ συναυλίες έχουν επίσης πραγματοποιηθεί στην αρένα.

Ο χώρος έχει χρησιμοποιηθεί επίσης για άλλα είδη παραστάσεων, όπως όπερα, Disney on Ice, κ.λπ. καθώς και πολιτικές ομιλίες και θρησκευτικές συναντήσεις.

Δείτε επίσης
------------

* Εκθεσιακό Κέντρο του Μπιλμπάο
* Αρένα Μπιλμπάο

Παραπομπές
----------

1. ↑  Scoresway.us Bizkaia Arena Capacity: 15414.
2. ↑  Eurocupbasketball.com The Club Scene: Bizkaia Bilbao Basket - The club was allowed to host four regular season games at Bizkaia Arena - against Real Madrid, Barcelona, Tau and Guipuzkoa Basket - and managed to set an all-time ACB attendance record by hosting 15,414 fans in the game against Tau..
3. ↑  Scoresway.us Bizkaia Arena Capacity: 15414.
4. ↑  Eurocupbasketball.com The Club Scene: Bizkaia Bilbao Basket.
5. ↑  «Los premios MTV viajarán a Bilbao» (στα Ισπανικά). El País. 12 Νοεμβρίου 2017. Ανακτήθηκε στις 12 Νοεμβρίου 2017.
6. ↑  Euroleague.net Preseason game presented in Bilbao.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Επίσημος ιστότοπος
* Επίσημος ιστότοπος Μπιλμπάο Μπασκέτ (ισπανικά)
Η **Ένωση για τη Μεσόγειο** (γαλλικά: *Union pour la Méditerranée*, πρωτύτερα γνωστή ως **Μεσογειακή Ένωση**, στα γαλλικά: *Union méditerranéenne*), είναι κοινότητα που αποτελείται από τα κράτη-μέλη της ΕΕ και άλλα κράτη που διαβρέχονται από τη Μεσόγειο αλλά δεν ανήκουν στην ΕΕ. Ιδρύθηκε στις 13 Ιουλίου του 2008 από το Γάλλο Πρόεδρο Νικολά Σαρκοζύ. Ο ηγέτης πρότεινε για πρώτη φορά την ιδέα ως εναλλακτική πρόταση για την ένταξη της Τουρκίας στην Ευρωπαϊκή Ένωση. Ωστόσο, τα σχέδια απέτυχαν και η ιδέα σύντομα εγκαταλείφθηκε. Το Μάρτιο του 2008 η Τουρκία δέχτηκε να συμμετάσχει στην Ένωση, καθώς έλαβε εγγυήσεις ότι δεν πρόκειται να αποτελέσει εναλλακτική λύση στο να γίνει η ίδια κράτος-μέλος της ΕΕ.

Μέλη
----

Η Ένωση αποτελείται από όλα τα κράτη της ΕΕ και όλες τις χώρες της ζώνης της Μεσογείου ή εκείνες που συμμετέχουν στην Ευρωμεσογειακή Συνεργασία. Η ιδέα για την Ένωση αφορά την ύπαρξη συνδέσμου ανάμεσα στην Ευρώπη, στη Βόρεια Αφρική και στη Μέση Ανατολή.

Οι αρχικές προτάσεις προέβλεπαν να γίνουν μέλη της ένωσης μόνο τα κράτη μέλη της ΕΕ που συνορεύουν με τη Μεσόγειο, δηλαδή: Γαλλία, Ελλάδα, Ισπανία, Ιταλία, Κύπρος, Μάλτα και Σλοβενία. Οι υπόλοιπες χώρες όμως δυσαρεστήθηκαν, όπως η Γερμανία κι έτσι συμπεριελήφθησαν όλες οι χώρες της ΕΕ και άλλαξε και η ονομασία από Μεσογειακή Ένωση σε Ένωση για τη Μεσόγειο.

### Τρέχοντα κράτη-μέλη

* Αίγυπτος
* Αλβανία
* Αλγερία
* Αυστρία
* Βέλγιο
* Βοσνία-Ερζεγοβίνη
* Βουλγαρία
* Γαλλία
* Γερμανία
* Δανία
* Ελλάδα
* Εσθονία
* Ηνωμένο Βασίλειο
* Ιορδανία
* Ιρλανδική Δημοκρατία
* Ισπανία
* Ισραήλ
* Ιταλία
* Κροατία
* Κύπρος
* Λετονία
* Λίβανος
* Λιβύη (παρατηρητής)
* Λιθουανία
* Λουξεμβούργο
* Μάλτα
* Μαρόκο
* Μαυριτανία
* Μαυροβούνιο
* Μονακό
* Ουγγαρία
* Παλαιστίνη (Παλαιστινιακή Αρχή)
* Πολωνία
* Πορτογαλία
* Ρουμανία
* Σλοβακία
* Σλοβενία
* Σουηδία
* Συρία
* Τουρκία
* Τσεχία
* Τυνησία
* Φινλανδία

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ένωση για τη Μεσόγειο** |

Παραπομπές
----------

1. ↑  Sarkozy sounds out basis for Mediterranean Union Αρχειοθετήθηκε 2011-05-11 στο Wayback Machine. Euractiv.com , 16-07-2007
2. ↑  Sarkozy: "Turkey could be the backbone of a Mediterranean Union" Αρχειοθετήθηκε 2007-09-29 στο Wayback Machine. Turkish Press Review 08/02/07
3. ↑  Sarkozy's proposal for Mediterranean bloc makes waves International Herald Tribune 10/05/07
4. ↑  Mediterranean Union project is core of Franco-Italian Abhaber (on Google Caché) 01/06/07
5. ↑  Δεν αποτελεί αναγνωρισμένο κράτος και διεκδικείται από το Ισραήλ. Σήμερα η Λωρίδα της Γάζας είναι εκτός ελέγχου της Αρχής.

Εξωτερικοί σύνδεσμοι
--------------------

* The Mediterranean Union: Dividing the Middle East and North Africa

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 141111656
* LCCN: no2008102915
* GND: 7695990-9
* SUDOC: 139471650
* NKC: kn20120619004

 |

 |
Το **Αρτσβασέν** (αρμενικά: Արծվաշեն, σημ. *Πόλη του Αετού*), είναι αποσπασμένο έδαφος της επαρχίας Γκεγαρκουνίκ της Αρμενίας που έχει καταλάβει ο στρατός του Αζερμπαϊτζάν από το 1992. Το επίσημο αζερικό όνομα για το χωριό είναι **Μπασκέντ** (αζερικά: Başkənd). Το μέγεθός του είναι περίπου 40 τετραγωνικά χιλιόμετρα και περιβάλλεται πλήρως από την επικράτεια του Αζερμπαϊτζάν και ελέγχεται από αυτήν από τον πόλεμο του Ναγκόρνο Καραμπάχ. Σήμερα, το χωριό κατοικείται κυρίως από Αζέρους καθώς ο στρατός του Αζερμπαϊτζάν εκδίωξε τον αρμενικό πληθυσμό του μετά την κατάληψη της περιοχής και τώρα διοικείται από το Αζερμπαϊτζάν ως τμήμα της επαρχίας Γκαμπαντάι‎.

Παραπομπές
----------

1. ↑  Azerbaijan, by Human Rights Watch/Helsinki Org. 1994
2. ↑  [*αμφίβολο  – συζήτηση*]
3. ↑  Azerbaijan Seven Years of Conflict in Nagorno-Karabakh, Christopher Panico, Human Rights Watch, Jemera Rone (1994), p.92
Η **Αργυρώ Στρατάκη** (3 Αυγούστου 1975) είναι Ελληνίδα πρωταθλήτρια του στίβου από το Ηράκλειο. Ήταν μέλος της ολυμπιακής ομάδας (2004). 

Στους Ολυμπιακούς Αγώνες του 2004 ήταν 15η στο έπταθλο.
Επίσης κατέκτησε ασημένιο μετάλλιο στο έπταθλο του στίβου στους Μεσογειακούς Αγώνες του 2005, στην Αλμερία της Ισπανίας.
Ανήκει στον Πανελλήνιο ΓΣ. Τον Ιούνιο του 2006 αναδείχθηκε πρωταθλήτρια Ελλάδας στο έπταθλο, στο Πανελλήνιο Πρωτάθλημα Συνθέτων Αγωνισμάτων, το οποίο διεξήχθη στις Σέρρες.
Η Στρατάκη ήταν ένατη στο Ευρωπαϊκό Πρωτάθλημα Στίβου στο Γκέτεμποργκ, στις 8 Αυγούστου 2006, αφού συγκέντρωσε συνολικά 6.145 βαθμούς.

Στις 2 Οκτωβρίου 2010 ανακοίνωσε την απόφασή της να εγκαταλείψει τους στίβους.

Εξωτερικοί σύνδεσμοι
--------------------

* Ρεκόρ και στατιστικά- IAAF.

Παραπομπές
----------

1. ↑  *World Athletics Database*. 176952.
2. ↑  enet.gr , Στίβος: Αποχώρησε η Αργυρώ Στρατάκη, 2-10-2010.
Συντεταγμένες: 65°02′N 60°07′E﻿ / ﻿65.033°N 60.117°E﻿ / 65.033; 60.117

Το **Όρος Ναρόντναγια** (επίσης γνωστό ως **Ναρόντα** από τον λαό Κόμι και **Ποενούρ** από τον λαό Μάνσι, ρωσικά: Гора Народная, На'рода-Из‎, *το βουνό του Λαού*) είναι η υψηλότερη κορυφή των Ουραλίων στη Ρωσία. Το υψόμετρό του είναι 1.894 μέτρα. Βρίσκεται στον αυτόνομο θύλακα της Χαντίας-Μανσίας στο Όμπλαστ του Τιουμέν, μισό χιλιόμετρο ανατολικά από τα σύνορα της Δημοκρατίας των Κόμι. 

Η ονομασία του είτε προέρχεται από τον ποταμό Ναρόντα είτε από τη λέξη για τον *λαό στα* ρωσικά*.* Δόθηκε από τον γεωλόγο Α. Ν. Αλέσκοφ το 1927 κατά τη διάρκεια του ερευνητικού έργου της Αποστολής στα Βόρεια Ουράλια της Ακαδημίας Επιστημών της ΕΣΣΔ (1924-1928), η οποία μελέτησε για πρώτη φορά λεπτομερώς την υψηλότερη ορεινή περιοχή των Βόρειων Ουραλίων (αργότερα αυτή η περιοχή έγινε γνωστή ως Υποπολικά Ουράλια).

Είναι το υψηλότερο σημείο στην Ευρωπαϊκή Ρωσία έξω από τον Καύκασο. Βρίσκεται στο υδάτινο χάσμα των Ουραλίων και ως εκ τούτου στα σύνορα μεταξύ Ευρώπης και Ασίας: ο ποταμός Ναρόντα ρέει νοτιοανατολικά από την κορυφή στον ποταμό Ομπ στη Σιβηρία και ο ποταμός Κοσίου ρέει βορειοδυτικά από την κορυφή προς τον ποταμό Πετσόρα στην Ευρώπη.

Το βουνό σχηματίζεται με χαλαζίτες και μεταμορφωσιγενή πετρώματα του Πρωτεροζωικού Μεγααιώνα και της Κάμβριας περιόδου. Υπάρχουν και μερικοί παγετώνες στο βουνό. Επίσης, υπάρχουν αραιά δάση αγριόπευκου και σημύδας στις βαθιές κοιλάδες στους πρόποδες του βουνού. Οι πλαγιές του καλύπτονται με τούνδρα ορεινών περιοχών.

Η ευκολότερη διαδρομή προς την κορυφή είναι μια τεχνικά εύκολη πεζοπορία στη μέτρια βορειοδυτική πλαγιά. Το νότιο τείχος του Ναρόντναγια είναι απότομο και χρησιμοποιείται λιγότερο συχνά για να φτάσει κανείς στην κορυφή.

Η πρώτη καταγεγραμμένη ανάβαση στην κορυφή χρονολογείται το 1929.

Σύμφωνα με νέες γραπτές πηγές, που ανακαλύφθηκαν από τον ντόπιο ιστορικό Β. Γ. Καρέλιν ήδη από το 1846, το Όρος Ναρόντναγια είχε χαρτογραφηθεί από τον Ούγγρο εξερευνητή του 19ου αιώνα Α. Ρεγκουλι υπό την ονομασία Ποενούρ, όπως το αποκαλεί ο λαός Μάνσι.

Παραπομπές
----------

1. ↑  «Лазаревич К. | Народная | Журнал «География» № 2/2006». *geo.1sept.ru*. Ανακτήθηκε στις 4 Νοεμβρίου 2020.
2. ↑  «Физико-географическая статистика России». Αρχειοθετήθηκε από το πρωτότυπο στις 25 Μαΐου 2014. Ανακτήθηκε στις 8 Ιουλίου 2008.
3. ↑  *А. Н. Алешков.* "Северный Урал" /Ляпинский край. — Ленинград: Академии Наук СССР и Уралплана, 1929. — Т. 7.

Βιβλιογραφία
------------

* *Boch S.G.* Geomorphological outline of the area of ​​the Narodnaya Mountain // Ural: Subpolar regions. L .: Rudizdat, 1935. S. 116-149. (Proceedings of the Glacial Expedition; Issue 4.)
* *Karelin V.G.* Poeng-Ur - the highest Ural Mountain. - Yekaterinburg: Ural worker, 2016 .-- 79 p.
* Narodnaya (mountain) // N - Nikolaev. - M  .: Soviet Encyclopedia, 1954. - P. 131. - ( Great Soviet Encyclopedia  : [in 51 volumes]  / Ch. Ed. B. A. Vvedensky  ; 1949-1958, vol. 29

Εξωτερικοί σύνδεσμοι
--------------------

* "Gora Narodnaya, Ρωσία" στο Peakbagger
* Όρος Ναρόντναγια

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Όρος Ναρόντναγια** |
Η **Αυτοκρατορική Κρύπτη** στο Αββαείο του Αγίου Μιχαήλ του Φάρνμπορο, αποτελεί τον τόπο ταφής του εξόριστου Αυτοκράτορα Ναπολέοντα Γ΄ και της συζύγου του, Ευγενίας ντε Μοντίχο. Περιλαμβάνει, επίσης, τον τάφο τού γιου τού ζεύγους, Ναπολέοντα Ευγένιου, Αυτοκρατορικού Πρίγκιπα (επίσης γνωστού ως **Ναπολέοντα Δ΄**), ο οποίος ήταν διεκδικητής του αυτοκρατορικού θρόνου της Γαλλίας. 

Ο Ναπολέων Γ΄, μετά την πτώση της Β΄ Γαλλικής Αυτοκρατορίας το 1870, εξορίστηκε από τη Γαλλία και μετεγκαταστάθηκε στο ανάκτορο Κάμντεν στο Τσίσλχερστ, προάστειο νοτιοανατολικά του Λονδίνου, όπου και απεβίωσε το 1873. Ήταν αρχικά θαμμένος στην Καθολική Εκκλησία της Αγίας Μαρίας, στο Τσίσλχερστ, ωστόσο, μετά τον θάνατο του Αυτοκρατορικού Πρίγκιπα το 1879, η χαροκαμένη Αυτοκράτειρα Ευγενία αποφάσισε να προχωρήσει στην ανέγερση ταφικού μνημείου για την οικογένειά της. Αυτό κτίστηκε στο Φάρνμπορο του Χάμπσαϊρ, στη νοτιοανατολική Αγγλία. Η επιθυμία της ήταν ο τόπος ταφής να αποτελεί τόπο προσευχής και περισυλλογής. Η κρύπτη σχεδιάστηκε με βάση το ιερό του Σαιν-Λουί στη Γαλλία, όπου ο Αυτοκράτορας επιθυμούσε αρχικώς να ταφεί.
Το αββαείο, το οποίο ιδρύθηκε από την Αυτοκράτειρα, παραμένει ενεργό ως μοναστήρι, ενώ είναι πλήρως προσβάσιμο από το κοινό.

Παραπομπές
----------

1. 1 2  «The Crypt at St Michael's Abbey». St Michael's Abbey. 2007. Αρχειοθετήθηκε από το πρωτότυπο (Website) στις 30 Οκτωβρίου 2007. Ανακτήθηκε στις 26 Οκτωβρίου 2007.

Συντεταγμένες: 51°17′50″N 0°44′58″W﻿ / ﻿51.2971°N 0.7495°W﻿ / 51.2971; -0.7495


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Imperial Crypt, Farnborough  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Συντεταγμένες: 4°26′6″S 35°24′0″E﻿ / ﻿4.43500°S 35.40000°E﻿ / -4.43500; 35.40000

Το **Όρος Χάνανγκ** (αγγλικά: *Mount Hanang*) είναι βουνό στην Τανζανία. Η κορυφή του φτάνει σε υψόμετρο 3.420 m πάνω από το επίπεδο της θάλασσας. Το Όρος Χάνανγκ *(Mount Hanang)*, βρίσκεται στην Περιφέρεια Μανυάρα *(Manyara Region)*, της Περιοχής Χάναγκ *(Hanang District)*. Είναι (μετά από το Όρος Κιλιμαντζάρο [*Mount Kilimanjaro*], το Όρος Μέρου [*Mount Meru*] και το Όρος Λουλμαλάσιν [*Mount Loolmalasin*]) το τέταρτο υψηλότερο όρος στην Τανζανία, αν συμπεριλάβουμε και τις τρεις κορυφές του Κιλιμαντζάρο, ως ένα βουνό.

Η κύρια διαδρομή για την κορυφή ξεκινά από την πόλη Κάτες *(Katesh)*. Η ανάβαση μπορεί να γίνει σε διάστημα μιας ημέρας (10 ώρες), αλλά, είναι επίσης σύνηθες για τους ορειβάτες, να περνούν τη νύχτα στην κατασκήνωση του όρους και να φτάνουν στην κορυφή την επόμενη ημέρα.

Στα βόρεια ηφαιστειογενή υψίπεδα, πλησίον του Όρους Χάνανγκ *(Mount Hanang)*, ζουν οι Μπαραμπαΐγκ *(Barabaig)* μια νομαδική φυλή, συγγενική με το λαό των Ντατοόγκα *(Datooga)*.

Δείτε επίσης
------------

* Διοικητικές υποδιαιρέσεις της Τανζανίας
* Περιφέρεια Μανυάρα
* Μπαραμπαΐγκ

Παραπομπές
----------

1. ↑  "Africa Ultra-Prominences" Peaklist.org.
2. 1 2  *Tanzania travel guide* (6 έκδοση). Lonely Planet. Ιουνίου 2015. σελ. 217. ISBN 978-1742207797.
Ο **Αρτούρας Καρνισόβας** (λιθουανικά: *Artūras Karnišovas*, γενν. 27 Απριλίου 1971, Κλάιπεντα, Λιθουανική ΣΣΔ, ΕΣΣΔ) είναι Λιθουανός πρώην επαγγελματίας διεθνής καλαθοσφαιριστής. Διαθέτοντας ύψος 2,04 μέτρων, αγωνιζόταν ως σμολ φόργουορντ.

Καριέρα
-------

Ο Αρτούρας Καρνισόβας υπέγραψε το πρώτο του επαγγελματικό συμβόλαιο το 1987 στη Στατίμπα Βίλνιους. Στην ομάδα της Λιθουανίας παρέμεινε για τρία χρόνια. 

Το 1990 εισήχθη στο Πανεπιστήμιο "Σέτον Χολ". Αγωνίστηκε στο Κολλεγιακό Πρωτάθλημα με την μπασκετική ομάδα του Πανεπιστημίου, τους Σέτον Χολ Πάιρατς.

Αποφοίτησε από το Πανεπιστήμιο "Σέτον Χολ" το 1994, σε ηλικία 23 ετών.

Το 1994 ταξίδεψε στη Γαλλία για λογαριασμό της Σολέ Μπασκέτ, στην οποία παρέμεινε για έναν χρόνο.

Τη διετία 1995-97 αγωνίστηκε στην ισπανική Μπαρτσελόνα, με την οποία κατέκτησε δύο Πρωταθλήματα Ισπανίας.

Το καλοκαίρι του 1997 μετεγγράφη στον Ολυμπιακό Πειραιώς, στον οποίο παρέμεινε για έναν χρόνο, δίχως ωστόσο να καταφέρει να κατακτήσει κάποιο τίτλο. Είχε την τύχη να αγωνιστεί στον τελικό του ΝΒΑ-FIBA Τουρνουά OPEN με αντίπαλο τους Σικάγο Μπουλς του Μάικλ Τζόρνταν.

Τη διετία 1998-00 αγωνίστηκε στην ιταλική Φορτιτούντο Μπολόνια, ενώ το 2000 επέστρεψε στην Ισπανία και τη Μπαρτσελόνα. Στη δεύτερη θητεία του στη Μπαρτσελόνα κατέκτησε ένα Πρωτάθλημα Ισπανίας (2001) και ένα Κύπελλο Ισπανίας (2001).

Μετά το πέρας της αγωνιστικής περιόδου 2001-02, ο Αρτούρας Καρνισόβας αποφάσισε να αποσυρθεί από την ενεργό δράση και να βάλει τέλος στην καριέρα του.

Διεθνείς συμμετοχές
-------------------

Ο Αρτούρας Καρνισόβας έχει πραγματοποιήσει αρκετές συμμετοχές με την Εθνική ομάδα μπάσκετ της Λιθουανίας.

Συγκεκριμένα, έχει αγωνιστεί με την Εθνική ομάδα της χώρας του στους Ολυμπιακούς Αγώνες του 1992 και του 1996, στο Ευρωμπάσκετ του 1995 και στο Παγκόσμιο Πρωτάθλημα Καλαθοσφαίρισης του 1998.

Πηγές
-----

* «NBA: Ο Καρνισόβας αναλαμβάνει ρόλο στους Νάγκετς» Αρχειοθετήθηκε 2013-08-23 στο Wayback Machine. άρθρο στον ιστότοπο SportAndBusiness.gr, 17 Ιουλίου 2013.